ททท.ร่วมกับพันธมิตรภาคเอกชน จัดกิจกรรมท่องเที่ยว "ครอบครัวสุขสันต์ สิงหาพาแม่เที่ยว" ระหว่างวันที่ 10-11 สิงหาคมนี้
ททท.ร่วมกับพันธมิตรภาคเอกชน จัดกิจกรรมท่องเที่ยว "ครอบครัวสุขสันต์ สิงหาพาแม่เที่ยว" ระหว่างวันที่ 10-11 สิงหาคมนี้นายไพรัช ทุมเสน ผู้อำนวยการกองตลาดภาคกลาง การท่องเที่ยวแห่งประเทศไทย (ททท.) เปิดเผยว่า ททท. ร่วมกับพันธมิตรภาคเอกชน จัดกิจกรรมท่องเที่ยว "ครอบครัวสุขสันต์ สิงหาพาแม่เที่ยว " เพื่อกระตุ้นให้เกิดการเดินทางท่องเที่ยวในพื้นที่เมืองรองของภาคกลางช่วงเทศกาลวันแม่แห่งชาติ เพื่อกระจายการกระจุกตัวของนักท่องเที่ยวและรายได้ทางการท่องเที่ยวจากเมืองหลักสู่เมืองรอง ตามโครงการภาคกลางเที่ยวใกล้ของ ททท. ซึ่งได้รับความร่วมมือเป็นอย่างดีจากพันธมิตรร่วมจัดการเดินทางท่องเที่ยวในเส้นทางพื้นที่ต่างๆ ระว่างวันที่ 10 – 11 สิงหาคม นี้ ประกอบด้วย สมาคมผู้ประกอบการนำเที่ยวไทย (สนท.) เส้นทาง กรุงเทพฯ – สมุทรสงคราม – ประจวบคีรีขันธ์ – เพชรบุรี /บริษัท คุณชายดอทคอม เส้นทาง กรุงเทพฯ – สมุทรสงคราม – ประจวบคีรีขันธ์ /รายการ "GPS เส้นทางโฟกัสวาไรตี้รถยนต์" เส้นทาง กรุงเทพฯ – ราชบุรี – สมุทรสงคราม – เพชรบุรี – ประจวบคีรีขันธ์ และบริษัท ไทยออแกไนส์ จำกัด เส้นทาง กรุงเทพฯ – ราชบุรี – เพชรบุรี – ประจวบคีรีขันธ์ นอกจากนี้กิจกรรมดังกล่าวมีความพิเศษและยิ่งใหญ่กว่าทุกปี เนื่องจากมีผู้ร่วมเดินทางมากกว่า 400 คน ด้วยรถยนต์ รถตู้ และรถโค้ชปรับอากาศขนาดใหญ่ไม่น้อยกว่า 60 คัน ซึ่ง ททท.ได้จัดพิธีปล่อยคาราวานแรลลี่ของผู้ร่วมกิจกรรมในช่วงเช้าวันนี้แล้ส ณ ห้างสรรพสินค้า Show DC สำหรับผู้ที่ร่วมเดินทางจะได้สัมผัสกับสถานที่ท่องเที่ยวและวิถีชุมชนลุ่มน้ำภาคกลางที่มีความสวยงามและเป็นเอกลักษณ์   โดดเด่นแตกต่างกันไปในแต่ละเส้นทาง และผู้ร่วมเดินทางทั้งหมดจะได้ทำกิจกรรมร่วมกันในเช้าวันที่ 11 สิงหาคม นี้ ซึ่งเป็นกิจกรรมร่วมทำบุญ "ทอดผ้าป่าสามัคคี ห่มผ้าหลวงปู่ทวด ครั้งที่ 7" ณ วัดห้วยมงคล จังหวัดประจวบคีรีขันธ์ เพื่อน้อมถวายเป็นพระราชกุศลแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง เนื่องในวันคล้ายวันพระราชสมภพ วันที่ 12 สิงหาคม 2562